ፕረዚደንት ሱዳን ዑመር ኣልበሽር "ህጹጽ ግዜ" ኣዊጁ ምንጪ ስእሊ, AFP ቕድሚ ሕጂ ኣብ ዝተኻየደ ሰልፉ፡ ሓይልታት ጸጥታ ሱዳን ኣብ ልዕሊ'ቶም ኣንጻር መንግስቲ ተቓውምኦም ዘስምዑ ዝነበሩ ሰባት ጠገለ ዘይብሉ ሓይሊ ይጥቀሙን ብኣልምማ ይኣስርዎምን ጠያይቲ የዝንብሎምን ነይሮም ኢዮም። ኣብቲ ኣብ ቀዳም መዓልቲ ዝተኻየደ ሰለማዊ ሰልፊ ግን፡ ሓደ ሰብ ኣብ ከተማ ኡንድርማን ከም ዝተቐትለ ፖሊስ እታ ሃገር ኣፍሊጡ። እቶም ሰልፈኛታት ንቢቢሲ ኣብ ዝሃብዎ መብርሂ፡ ቁጽሮም እናዓበየ ይኸይድ ከም ዘሎን ሓያል ውጥረት ሰፊኑ ከም ዘሎን ኣመልኪቶም። ሚኒስተሪ ዜና ሱዳን ኣብ ዘውጸኦ መግለጺ፡ መንግስቲ ነዚ ተፈጢሩ ዘሎ ቕልውላው ብሰለማዊ መገዲ ክፈትሖ ከም ዝደሊ ምብግላጽ፡ ንኣባላት ጸጥታን ኣመስጊኑ ኣሎ። ስለምንታይ ኢዩ እቲ ህዝቢ ናዕቢ ዝገብር ዘሎ?
